wickkiey/tamil-wikipedia-chunked huggingface dataset:
# தெரு நாய்

## தோற்றம்

மனிதர்களுடன் நாய்கள் வாழ்வது என்பது தொடர்ச்சியாக மாற்றம் பெறும் உறவுநிலையாகும். நாய்கள், காலப்போக்கில் ஒரு கட்டத்தில் மனிதர்களுடனான தொடர்பை இழக்க நேரிடுகிறது. இந்தத் தொடர்பிழப்பு முதலில் விலங்குகளைப் பழக்குதலின் போது ஏற்பட்டு பின்னர் தொடர்ந்து நடைபெற்று வந்தது.
# தெரு நாய்

## தெரு நாய்களுக்கு வழிவகுக்கும் காரணிகள்

தெரு நாய்கள் என்பது உரிமையாளர் இல்லாத நாய்களாகும். தெரு நாய் என்ற சொல் சில நேரங்களில் தொலைந்த நாய்களைக் குறிக்கப் பயன்படுத்தப்பட்டாலும், பரவலாக யாராலும் சொந்தம் கொண்டாடப்படாத சுதந்திரமாகச் சுற்றித் திரியும் நாய்களைக் குறிக்கிறது. *ஃபோர் பாவ்ஸ்* தெரு விலங்குகளை "தெருக்களில் பிறந்த அல்லது கைவிடப்பட்டதால் வீடற்ற விலங்குகளாக ஆனவை" என்று வரையறுக்கிறது. தெரு நாய்கள் பல தலைமுறைகளாக தெருக்களில் வாழ்வதும் இதற்கான காரணியாக இருக்கலாம். இத்தகைய நாய்கள் தெருக்களில் பிறக்கின்றன, யாராலும் உரிமை கொண்டாடவோ தத்தெடுக்காமலோ போகலாம் அல்லது கைவிடப்படலாம்.  
உரிமையாளர்கள் பொருளாதாரச் சவால்கள், வாழ்க்கை முறை மாற்றங்கள் அல்லது சுகாதாரப் பிரச்சினைகளை எதிர்கொள்வதால் அந்த நாய்கள் கைவிடப்படுகின்றன. சில உரிமையாளர்கள் தங்கள் வேலை செய்யும் நாய்களின் செயல்திறனில் அதிருப்தி அடைந்தால் அவற்றை கைவிடுகிறார்கள். இயற்கைப் பேரழிவுகள், ஆயுத மோதல்கள் அல்லது பிற பேரழிவுகளின் சந்தர்ப்பங்களினாலும் நாய்கள் வழிதவறிச் செல்லக்கூடும்.
# தெரு நாய்

## தடுக்கும் வழிமுறைகள்

### தமிழ்நாடு

அதிகரித்துவரும் தெருநாய்களின் எண்ணிக்கையினைக் குறைப்பதற்காக நோய்வாய்ப்பட்டு இருக்கும் நாய்களைக் கருணைக் கொலை செய்வதற்காக தமிழ்நாடு அரசின் கால்நடைத்துறை அனுமதி வழங்கியுள்ளது.
# மங்கொம்பு - 15

**மங்கொம்பு - 15** *(MO 15 - Remanika)* முன்மொழிவு எண்: *(IET - 13981)* எனப்படும் இந்த நெல் வகை, தென்னிந்தியாவில் உள்ள கேரளாவின் நெல் வகையாகும். ஒரு பாரம்பரிய நெல் வகையான **மங்கொம்பு - 1** *(MO 1)* என்ற நெல் இரகத்தை, மரபியல் பிறழ்வு எனப்படும் சடுதிமாற்று முறையில் உருவாக்கப்பட்ட இது, மரபியல் பிறழ்விற்கு உட்படுத்தப்பட்ட புதிய நெல் இரகமாகும். இந்தியாவின் கேரள மாநிலத்தின் ஆலப்புழா மாவட்டத்தில் உள்ள மங்கொம்பு வேளாண் ஆய்வு நிறுவனமான நெல் ஆய்வு நிலையம், 1998 ஆம் ஆண்டு வெளியிடப்பட்ட இந்நெல் வகையை, **ரெமானிகா** என்ற பெயரிலும் அழைக்கப்படுகிறது.
# மங்கொம்பு - 15

## பின்னணி

குறுகிய கால அளவில் அறுவடைக்கு தயாராகும் இந்த நெல் வகை, 100 – 105 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, குட்டையான தடித்த, சிவப்பு நிறமாகும். மேலும் பழுப்பு நிறத் தத்துப்பூச்சி *(BPH)* மற்றும் பித்தப்பை பூச்சிக்கு மிதமான எதிர்ப்புத் திறன் கொண்ட, குள்ள நெல் இரகமாகும்.
# ஆர். கோவிந்தராஜூலு நாயுடு

**ஆர். கோவிந்தராஜூலு நாயுடு** என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சென்னை மாவட்டம் ஊர்க்காடு பகுதியினைச் சேர்ந்தவர். பொன்னேரி வாரிய உயர்நிலைப் பள்ளியிலும், பச்சையப்பன் பள்ளியிலும் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மாதவரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஜெகதாம்பாள் வேலாயுதம்

**ஜெகதாம்பாள் வேலாயுதம்** (*Jegadambal Velayudam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் அரியலூர் மாவட்டம் கரடிக்குளம் கிராமத்தினைச் சேர்ந்தவர். திராவிட முன்னேற்றக் கழகத்தினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஜெயங்கொண்டம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# மங்கொம்பு - 16

**மங்கொம்பு - 16** *(MO 16 - Uma)* முன்மொழிவு எண்: *(IET - 14758)* எனப்படும் இந்த நெல் வகை, தென்னிந்தியாவில் உள்ள கேரளாவின் நெல் வகையாகும். மங்கொம்பு - 6 மற்றும் பொக்காலி ஆகிய நெல் இரகங்களை பரம்பரைத் தேர்வு முறையில் இணைத்து உருவாக்கப்பட்ட இது, **உமா** என்ற பெயரிலும் அழைக்கப்படுகிறது.
# மங்கொம்பு - 16

## பின்னணி

கேரளாவின் நெல் பருவத்தின்படி இந்நெல் இரகமானது, குறுகிய மற்றும் நடுத்தரம் என இருவேறு கால அளவில் அறுவடைக்கு தயாராவதாக கூறப்படுகிறது. முண்டகன் எனப்படும் குளிர்காலத்தில் 115 – 120 நாட்களிலும், விரிப்பு எனப்படும் இலையுதிர்ப் பருவத்தில் 120 - 135 நாட்களிலும் முதிர்வடைவதாக கருதப்படுகிறது. இந்நெல் இரகத்தின் அரிசி, நடுத்தர மற்றும் தடித்த, சிவப்பு நிறமாகும். மேலும் புகையான் மற்றும் பூஞ்சைக் கொல்லி இரண்டையும் எதிர்க்கும் சக்தி கொண்ட இது, சாயாத தன்மையம், 3 வாரங்கள் வரை விதை உறக்கம் கொண்டதும், மேலும் மூன்று பருவங்களுக்கும், குறிப்பாக குட்டநாடின் கூடுதல் பயிர் பருவத்திற்கும் உகந்ததாகும்.
# ஏ. கே. காளியப்ப கவுண்டர்

**ஏ. கே. காளியப்ப கவுண்டர்** (*A. K. Kaliappa Gounder*) பிரபலமாக பதிவிலாஸ் கவுண்டர் என்று அழைக்கப்படுவார்.இவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் சாணார்பாளையம் பகுதியினைச் சேர்ந்தவர். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் நம்பியூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். சத்தியமங்கலம் பஞ்சாயத்து ஒன்றிய குழுத் தலைவராக. இரண்டு முறை போட்டியின்றி தேர்வு செய்யப்பட்டுள்ளார்.
# புக்கிட் ஜெலுத்தோங்

**புக்கிட் ஜெலுத்தோங்**, (மலாய்; ஆங்கிலம்: *Bukit Jelutong*; சீனம்: *武吉日落洞*); என்பது மலேசியா, சிலாங்கூர், சா ஆலாம், பெட்டாலிங் மாவட்டத்தில் அமைந்து உள்ள ஓர் உயர்ரக புறநகர்ப் பகுதி ஆகும்.  
2,200 ஏக்கர் (8.9 கிமீ2) பரப்பளவைக் கொண்ட இந்தப் புறநகர்ப் பகுதி ஒரு திட்டமிடப்பட்ட பகுதி ஆகும். இது சைம் டார்பி *(Sime Darby)* நிறுவனத்தின் துணை நிறுவனமான கத்ரி சொத்துடைமை *(Guthrie Property Holding Berhad)* நிறுவனத்தால் உருவாக்கப்பட்டது.  
புக்கிட் ஜெலுத்தோங் புறநகர்ப் பகுதியின் உயர்தர நிலையின் காரணமாக, புக்கிட் ஜெலுத்தோங்கில் உள்ள குடியிருப்பு அலகுகள் பெரும்பாலும் குறைந்த அடர்த்தி கொண்ட பங்களாக்கள் மற்றும் இரட்டை வீடுகளாகவும் உள்ளன. அத்துடன் சில மொட்டை மாடி வீடுகளும் உள்ளன. புக்கிட் ஜெலுத்தோங்கில் பல பூங்காக்கள் மற்றும் திறந்தவெளி புல்வெளிகளும் உள்ளன.
# புக்கிட் ஜெலுத்தோங்

## வரலாறு

புக்கிட் ஜெலுத்தோங், முன்னாள் செம்பனைத் தோட்டமான புக்கிட் ஜெலுத்தோங் தோட்டத்தில் அமைந்துள்ளது. இந்தப் பகுதி கும்புலான் கத்ரி நிறுவனத்திற்குச் *(Kumpulan Guthrie Berhad)* சொந்தமான பிற தோட்டங்களுடன் சேர்த்து **கத்ரி பெருவழி** *(Guthrie Corridor)* என்று அழைக்கப்பட்டது.  
கத்ரி நிறுவனத்தின் முதல் சொத்துத் திட்டமான புக்கிட் ஜெலுத்தோங், 840 எக்டேர்களுக்கும் அதிகமான பரப்பளவைக் கொண்ட ஓர் ஒருங்கிணைந்த நகரமாகும். செம்பனைத் தோட்ட நிலத்தை நகர நிலமாக மாற்றுவதற்காக கத்ரி நிறுவனம், சிலாங்கூர் மாநில அரசாங்கத்திற்கு RM 50 மில்லியன் அதிகமாக வழங்கியது.  
புக்கிட் ஜெலுத்தோங்கின் வளர்ச்சி 1996-ஆம் ஆண்டு கத்ரி பெவிலியன் *(Guthrie Pavilion)* எனும் பிரதான கட்டிடத்தின் கட்டுமானத்துடன் தொடங்கியது. தற்போது இந்தக் கட்டிடம் கத்ரி நிறுவனத்தின் தலைமையகமாகச் செயல்படுகிறது. கட்டுமானங்கள் தொடங்கியதில் இருந்து, புக்கிட் ஜெலுத்தோங் வீடமைப்புத் திட்டம்; சா ஆலாம் பெருநகர்ப் பகுதியில் மிகவும் விரும்பப்படும் வீட்டுவசதித் திட்டமாக உருவெடுத்துள்ளது.
# புக்கிட் ஜெலுத்தோங்

## உள்கட்டமைப்பு மற்றும் வசதிகள்

### போக்குவரத்து

புக்கிட் ஜெலுத்தோங் சிறந்த சாலை வலையமைப்பால் சிறப்பான முறையில் சேவை செய்யப்படுகிறது. இந்தப் புறநகர்ப் பகுதி கோலாலம்பூர், பெட்டாலிங் ஜெயா, சா ஆலாம், கிள்ளான் மற்றும் கிள்ளான் பள்ளத்தாக்கில் உள்ள பிற மக்கள்தொகை மையங்களுடன்; &nbsp;வடக்கு கிள்ளான் பள்ளத்தாக்கு விரைவுச்சாலை *(New Klang Valley Expressway)*, &nbsp;கத்ரி பெருவழி விரைவுச்சாலை *(Guthrie Corridor Expressway),* கூட்டாட்சி நெடுஞ்சாலை மற்றும் &nbsp;மலேசிய வடக்கு-தெற்கு விரைவுச்சாலை *(North–South Expressway Central Link* - **ELITE**) மூலம் இணைக்கப்பட்டுள்ளது.  
இந்த விரைவுச்சாலைகள் புக்கிட் ஜெலுத்தோங்கை சுல்தான் அப்துல் அசீஸ் சா வானூர்தி நிலையம், கோலாலம்பூர் பன்னாட்டு வானூர்தி நிலையம் (**KLIA**) மற்றும் கிள்ளான் துறைமுகம் ஆகியவற்றுடன் இணைக்கின்றன.  
சா ஆலாம் கொமுட்டர் நிலையம் மற்றும் பத்து தீகா கொமுட்டர் நிலையம் ஆகியவை அருகிலுள்ள தொடருந்து நிலையங்கள் ஆகும்.
# புக்கிட் ஜெலுத்தோங்

## உள்கட்டமைப்பு மற்றும் வசதிகள்

### வணிகம்

புக்கிட் ஜெலுத்தோங்கில் ஒரு சிறிய வணிக மையம் உள்ளது, அங்கு பல்வேறு வணிகக் கடைகள் உள்ளன. போக்குவரத்து நெரிசல் மற்றும் இரைச்சலைத் தவிர்ப்பதற்காகவும், புறநகர்ப் பகுதியின் வளிமண்டலத்தைப் பராமரிக்கவும், இந்தப் பகுதி வேண்டுமென்றே பெரிய அளவிலான வணிகப் பகுதியாக மாறுவதில் இருந்து தவிர்க்கப்பட்டது.
# புக்கிட் ஜெலுத்தோங்

## உள்கட்டமைப்பு மற்றும் வசதிகள்

### தொழில்துறை

புக்கிட் ஜெலுத்தோங்கில் ஒரு தொழில்துறை பூங்கா உள்ளது. அந்தத் தொழில்துறை பூங்கா, புக்கிட் ஜெலுத்தோங்கின் கிழக்கு புறநகரில் அமைந்துள்ளது. அத்துடன் இந்தப் பூங்கா; உயர்த் தொழில்நுட்பத் தொழில்கள் மற்றும் தளவாடக் கிடங்குகள், குறைந்த அடர்த்தி கொண்ட தொழில்துறை பூங்காவாகும். இங்குள்ள நிறுவனங்கள் பெரும்பாலும் பன்னாட்டு நிறுவனங்கள் ஆகும்.
# டி. பி. கேசவன்

**டி. பி. கேசவன்** (*T. B. Kesavan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் ஆர். குன்னத்தூர் கிராமத்தினைச் சேர்ந்தவர். போளுர் வாரிய உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகம் கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் போளூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சி. கோதண்டராம பாகவதர்

**சி. கோதண்டராம பாகவதர்** (*C. Kothandarama Bhagavathar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் ஆரணி நகரைச் சேர்ந்தவர். ஆரணி வாரிய உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆரணி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# அலையே நீயும் பொங்காதே

"**அலையே நீயும் பொங்காதே**" என்ற பாடலானது 1992ம் ஆண்டு விடுதலைப் புலிகளின் கலைபண்பாட்டுக் கழகத்தினரால் வெளிவந்த "*நெய்தல்*" என்னும் பாடல் தொகுப்பில் இடம்பெற்ற பாடலாகும். இசைவாணர் கண்ணனின் இசையில் பார்வதி சிவபாதம் பாடிய இப்பாடலை எழுதியவர் போராளிக் கவிஞர் உதயலட்சுமி அவர்கள். இது உதயலட்சுமியின் முதலாவது பாடலாகும்.
# அலையே நீயும் பொங்காதே

## பாடல் பிறந்த கதை

இப்பாடல் உருவான காலப்பகுதியில் பெண் போராளிகள் கடற்புலிகள் அணியில் இணைக்கப்பட்டிருக்கவில்லை, கடற்பயிற்சி அவர்களுக்கும் வழங்கப்பட்டிருக்கவில்லை. ஆகையால் இவர்கள் கடற்கரையோரத்தில் நின்று காப்பரண்களை அமைத்து சிறிலங்காப் படைகளின் கடற்கலன்களில் இருந்து பாதுகாப்பது வழக்கமாயிருந்தது.  
இப்பாடலை எழுதிய உதயலட்சுமியும் இவருடன் சேர்ந்த சக பெண் போராளிகளும் பாதுக்கப்புப் பணிக்காக நாயாற்றுக் கடற்கரை ஓரத்தில் அனுப்பப்பட்டவர்கள். உதயலட்சுமிக்குத் தூரத்திலிருந்து சிறிலாங்காப் படைகளின் கடற்கலங்கள் தெரியாமல் வெறும் அலைகள் மட்டும் தான் தெரிந்துவிட்டன. ஆகையால் பாதுகாப்புப் பணிக்குச் சென்ற உதயலட்சுமிக்கு அலைகள் தடையாய் இருந்ததினால், கடலன்னையை நோக்கி “அலையே நீயும் பொங்காதே” என்ற பாடலை எழுதத் தொடங்கியவர். பின்னர் இப்பாடல் விடுதலைப் புலிகளின் கலைபண்பாட்டுக் கழகத்தின் பொறுப்பாளர் புதுவை இரத்தினதுரைக்கு அனுப்பப்பட்டு, ‘நெய்தல்’ என்னும் பாடல் தொகுப்புக்காக அறிமுகப்பட்டது.
# அலையே நீயும் பொங்காதே

## முழுப் பாடல்

<blockquote>
பல்லவி</br></br>
அலையே நீயும் பொங்காதே - என்</br>
இலக்கினை இனியும் மறைக்காதே</br>
சிலைபோல் இப்போது இருக்கின்றேன் - கொடுஞ்</br>
சிங்களம் வந்தால் சிதைத்திடுவேன்</br></br>
சரணம்</br></br>
மறைந்த நம் வீரர் கனவேந்தி - அவர்</br>
நினைவுடன் கருவியும் கைப்பிடித்தேன்</br>
கத்தாதே அலையே கணப்பொழுது - ஏதோ</br>
சத்தங்கள் கேட்குதே கடல்மீது</br></br>
கருவியை ஏந்திக் கரையினிலே - பகைப்</br>
படகினை உடைக்கவே நிலையெடுத்தேன்</br>
திரையே நீ ஏன் ஒலிக்கின்றாய் - பெருந்</br>
திரை போட்டென்னை மறைக்கின்றாய்</br></br>
வேதனை கொண்டுதான் ஒலித்தாயா - வேங்கை</br>
வெல்வதால் வேகம் பெற்றாயா</br>
சற்றே நீ அமைதியாய் இருந்துவிடு - பகை</br>
முற்றையும் பொடிப் பொடியாக்கிடலாம்</br>
</blockquote>
# மிஷன் 90 டேஸ்

***மிஷன் 90 டேஸ்*** (*Mission 90 Days*) என்பது 2007 ஆம் ஆண்டு வெளியான மலையாள மொழித் திரைப்படமாகும். இதை ஓய்வுபெற்ற இராணுவ அதிகாரியும் முன்னாள் கமாண்டோ மேஜருமான ஏ. கே. ரவீந்திரன் இயக்கினார். இப்படத்தில் மம்மூட்டி நடித்தார். இது மேஜர் ரவி இரண்டாவதாக இயக்கிய திரைப்படம் என்று கருதப்படுகிறது. இது முன்னாள் இந்தியப் பிரதமர் இராஜீவ் காந்தியின் படுகொலையையும், அதைத் தொடர்ந்து நடந்த விசாரணையையும் அடிப்படையாகக் கொண்டது.
# மிஷன் 90 டேஸ்

## கதைக்களம்

இராஜீவ் காந்தி 1991 மே 21 அன்று தமிழ்நாட்டின் திருபெரும்புதூரில் படுகொலை செய்யப்படுகிறார். ஒரு நாள் கழித்து இந்திய அரசு சிறப்புப் புலனாய்வுப் பிரிவு (SIT) ஒன்றை அமைக்கிறது. மேலும் உயர் புலனாய்வு அதிகாரியும் நிரூபிக்கப்பட்ட பதிவுகளைக் கொண்ட தே. பா. ப அதிரடி வீரருமான மேஜர் சிவராம் கொலையாளிகளை வேட்டையாடும் பொறுப்புக்கு நியமிக்கப்படுகிறார். அவரது மேலதிகாரிகளான சிறப்புப் புலனாய்வுப் பிரிவுத் தலைவர் பார்த்திபன், காவல்துறைத் துணைத்தலைவர் ராஜு ஆகியோர் "சயனைடு குப்பியை கடிப்பதற்கு முன்பு சிவராசனை உயிருடன் பிடிக்கவேண்டும்" என்ற ஒற்றைக் கோரிக்கையுடன் அவருக்குத் தேவையான அனைத்து தர்க்கரீதியான ஆதரவைகளையும் வழங்குகிறனர்.  
முருகன், நளினி ஆகியோர் கைது செய்யப்பட்டு, அவர்களை விசாரணை வளையத்துக்குக் கொண்டவந்த பிறகு, சிவராம் தனது நுணுக்கமான தேடலின் காரணமாக வழக்கை ஒரு கோர்வைக்குள் கொண்டுவருகிறார். பெங்களூரில் உள்ள ஒரு வீட்டில் மறைந்திருக்கும் சிவராசனை நோக்கி குழுவை அழைத்துச் செல்கிறார். கதையின் மையக்கரு படத்தின் கடைசி 15 நிமிட உச்சக்கட்டமாகும். சிவராமும் அவரது குழுவினரும் அமைதியாகவும், திருட்டுத்தனமாகவும் நகர்ந்து கொலையாளிகள் தங்கியிருக்கும் வீட்டை சுற்றிவளைக்கின்றனர். இருளின் மறைவின் கீழ் இறுதித் தாக்குதலுக்காக அவர்கள் நகர்கின்றனர். தில்லியில் இருக்கும் உயர் அதிகாரிகளிடமிருந்து நடவடிக்கைகளைத் தொடங்க வரும் உத்தரவுக்காகக் காத்திருக்கின்றனர்.  
ஆனால் தில்லியில் உள்ள அதிகாரவர்கத்தினர் அதை தாமதப்படுத்த விரும்புகின்றனர். தாமதப்படுத்தி பின்னர் ஊடகங்கள் முன்னிலையில் சிவராசனை உயிருடன் பிடித்த பெருமையை பெற விரும்புகின்றனர். நடவடிக்கையைத் தொடங்குவதற்கான உத்தரவுக்காக இரவு முழுவதும் மேஜர் சிவராம் காத்திருக்கிறார். உயரதிகாரிகள் மறுநாள் காலை 10 மணிக்கு வருகின்றனர். அப்போது ஆயிரக்கணக்கான பார்வையாளர்களும், குழப்பமான கருநாடக காவல்துறையினரின் முன்னிலையில் நடவடிக்கைக்கு உத்தரவு வழங்கப்படுகிறது. வீட்டில் பதுங்கி இருந்த விடுதலைப் புலிகள் அனைவரும் சயனைடைக் கடித்து இறந்ததையும், அதிரடிப் படையினர் உள்ளே நுழைவதற்கு சில வினாடிகளுக்கு முன்பு, சிவராசன் தன்னைத்தானே சுட்டுக் கொண்டு மடிகிறார்.
# மிஷன் 90 டேஸ்

## நடிகர்கள்

- மேஜர் சிவராம், என்.எஸ்.ஜி.யில் ராணுவ அதிகாரி மற்றும் கமாண்டோ, சிறப்பு புலனாய்வுக் குழுவின் உறுப்பினராக *மம்மூட்டி*.
- காவல்துறைத் துணைத்தலைவர் ஜெனரல் ராதாவினோத் ராஜு ஐபிஎஸ், சிபிஐ அதிகாரி & சிறப்பு புலனாய்வுக் குழுவின் தலைவராக *லாலு அலெக்ஸ்*
- கர்னல் விஜய்யாக, என்எஸ்ஜி அதிகாரியாக, சிவராமின் உயர் அதிகாரியாக *விசயராகவன்*
- சிபிஐ அதிகாரி மற்றும் சிறப்பு புலனாய்வுக் குழுவின் உறுப்பினர் சலீம் அலி ஐபிஎஸ், ஆக *கிரண் ராஜ்*
- என்எஸ்ஜி அதிகாரி & எஸ்ஐடி உறுப்பினர் மேஜர் தீபக்காக *பாபுராசு*
- டிஎஸ்பி சிவாஜியாக *அபு சலீம்*
- பத்திரிகையாளராக *சிந்து சியாம்*
- சிறப்பு விசாரணை குழு உறுப்பினர் டாக்டர் ராஜேந்திரனாக *கொச்சி ஹனீஃபா*
- என்.எஸ்.ஜி கமாண்டோ பிரதாபனாக *பிரதீப் சந்திரன்*
- சிறப்பு விசாரணை குழு ஆய்வாளர் ரகோத்தமனாக *கொல்லம் அஜித்*
- மேஜர் சிவராமின் மனைவி அனிதா சிவராமாக துலிப் ஜோஷி
- நளினியாக *ராதிகா*
- சிவராசனாக *ஸ்ரீஜித் ரவி*
- முருகனாக *பினீஸ் கொடியேரி*
- டிக்சனாக *கண்ணன் பட்டாம்பி*
- பெங்களூர் காவல் ஏசிபி செம்பையாவாக *ரவி மரியா*
- பெங்களூர் நகர காவல் ஆணையர் கமிஷனர் ராமலிங்கம் ஐபிஎஸ் ஆக *கலாசாலா பாபு*
- அரவிந்தனாக *சலீம் குமார்*
- சிவராமின் தந்தையாக *இன்னொசென்ட்*
- இராஜீவ் காந்தியாக *சித்தார்த் விபின்*
- தாணுவாக *தேவி*
- டென்னி பிலிப்
- மணிகண்டன் பட்டாம்பி
- கீதா விஜயன்
- என்.எஸ்.ஜி அதிகாரியாக மேஜர் ரவி (சிறப்புத் தோற்றம்)
# மிஷன் 90 டேஸ்

## பாடல்கள்

| ஷான் ஹை தூ | சஜத், ஃபர்ஹாத் | சஜத், ஃபர்ஹாத் | ஷாலினி சிங் |  |
| --- | --- | --- | --- | --- |
| மிழிநீரு பொழியும்போழும் | வயலார் சரத்சந்திர வர்மா | ஜெய்சன் ஜே நாயர் | நஜிம் அர்ஷத் | } |
# எம். ஆர். கிருஷ்ணமூர்த்தி (திமுக)

**எம். ஆர். கிருஷ்ணமூர்த்தி** (*M. R. Krishnamoorthi*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் முட்டம் கிராமத்தினைச் சேர்ந்தவர். மணல்மேடு வாரிய உயர்நிலைப் பள்ளியில் பள்ளிக் கல்வி பயின்றுள்ளார். திராவிட முன்னேற்றக் கழகம் கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் காட்டுமன்னார்கோயில் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கே. எம். கிருஷ்ணசாமி

**கே. எம். கிருஷ்ணசாமி** (*K. M. Krishnaswami*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் குமுளம் கிராமத்தினைச் சேர்ந்தவர். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வளவனூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# மகதைட்டு

**மகதைட்டு** (*Magadiite*) என்பது NaSi<sub>7</sub>O<sub>13</sub>(OH)<sub>3</sub>•4(H<sub>2</sub>O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நீரிய சோடியம் சிலிக்கேட்டு கனிமமாக இது வகைப்படுத்தப்படுகிறது. கார உப்புநீரில் இருந்து ஆவியாகும் கட்டமாக வீழ்படிவாகிறது. மோவின் அளவுகோலில் 2 என்ற மென்மையும் வெள்ளை தூளாகவும் காணப்படுகிறது. ஒற்றைச்சரிவச்சு படிக நிறைகளாக உருவாகிறது. கனிமம் நிலையற்றது மற்றும் டையேஜெனீசிஸின் போது சிதைவடைந்து ஒரு தனித்துவமான வகை செர்ட்டை (மாகடி-வகை செர்ட்) விட்டுச்செல்கிறது.  
பன்னாட்டு கனிமவியல் சங்கம் மகதைட்டு கனிமத்தை Mgdஎன்ற குறியீட்டால் அடையாளப்படுத்துகிறது.  
கென்யாவின் மகதி ஏரியில் மகதைட்டு கனிமம் காணப்பட்டதாக 1967 ஆம் ஆண்டு ஆன்சு பி. யூக்சுடரால் முதன்முதலில் விவரிக்கப்பட்டது. தான்சானியாவின் ஓல்டுவாய் பள்ளத்தாக்கிலும் காணப்படுகிறது. கனடாவின் மோண்ட்டு செயிண்ட்டு-இலாயரில் உள்ளதைப் போலவே கார ஊடுருவும் சைனைட்டுகளிலிருந்தும் இக்கனிமத்தின் இருப்பு பதிவாகியுள்ளது.
# எம். குழந்தைசாமி கவுண்டர்

**எம். குழந்தைசாமி கவுண்டர்** (*M. Kolandaisamy Gounder*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் குரல்நத்தம் கிராமத்தினைச் சேர்ந்தவர். கோணமாவடுவு பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஏற்காடு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# அகல்தரா சட்டமன்றத் தொகுதி

**அகல்தரா சட்டமன்றத் தொகுதி** *(Akaltara Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது ஜாஞ்சுகீர்-சாம்பா மாவட்டத்தில் அமைந்துள்ளது. அகல்தரா, ஜாஞ்சுகீர் சம்பா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# அகல்தரா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2003 | இராமதர் | இந்திய தேசிய காங்கிரசு</br> |
| 2008 | சௌரப் சிங் | பகுஜன் சமாஜ் கட்சி |
| 2013 | சுன்னிலால் சாகு | இந்திய தேசிய காங்கிரசு</br> |
| 2018 | சௌரப் சிங் | பாரதிய ஜனதா கட்சி</br> |
| 2023 | ராகவேந்திர குமார் சிங் | இந்திய தேசிய காங்கிரசு</br> |
# இலட்சுமிநரசம்மா

**இலட்சுமிநரசம்மா** (*Lakshminarasimma*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் அரக்கண்டநல்லூர் பகுதியினைச் சேர்ந்தவர். மைசூர் பகுதியில் உள்ளப் பள்ளியில் பள்ளிக் கல்வியினை முடித்தப் பின்னர், இலட்சுமிநரசம்மா, மைசூர் மகாராணி கல்லூரியில் இளங்கலைப் பட்டப் படிப்பினை பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருக்கோயிலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# வெங்கலம் சட்டமன்றத் தொகுதி

**வெங்கலம் சட்டமன்றத் தொகுதி** (*Vengalam Assembly constituency*) என்பது இந்தியாவின் தென் மாநிலமான தமிழ்நாட்டில் செயல்பாட்டில் இருந்த தமிழ்நாடு சட்டமன்றத் தொகுதியாகும். இத்தொகுதி தற்போதைய பெரம்பலூர் மாவட்டத்திலிருந்தது.
# வெங்கலம் சட்டமன்றத் தொகுதி

## சட்டமன்ற உறுப்பினர்கள்

| 1962 | எசு. மணி | திராவிட முன்னேற்றக் கழகம் |
| --- | --- | --- |
# ஜாஞ்சுகீர்-சாம்பா சட்டமன்றத் தொகுதி

**ஜாஞ்சுகீர்-சாம்பா சட்டமன்றத் தொகுதி** *(Janjgir-Champa Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது ஜாஞ்சுகீர்-சாம்பா மாவட்டத்தில் அமைந்துள்ளது. இது ஜாஞ்சுகீர் சம்பா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# ஜாஞ்சுகீர்-சாம்பா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2008 | நாராயண் சண்டேல் | பாரதிய ஜனதா கட்சி</br> |
| 2013 | மோதி லால் தேவாங்கன் | இந்திய தேசிய காங்கிரசு</br> |
| 2018 | நாராயண் சண்டேல் | பாரதிய ஜனதா கட்சி</br> |
| 2023 | பயாசு காசுயப் | இந்திய தேசிய காங்கிரசு</br> |
# பீட்டர் நவ்ரோ

**பீட்டர் கென்ட் நவ்ரோ** (Peter Kent Navarro) (பிறப்பு: சூலை 15, 1949) என்பவர் அமெரிக்க பொருளாதார அறிஞர் ஆவார். ஆர்வர்டு பல்கலைக்கழகத்தில் முதுநிலை பொது மேலாண்மை (MPA) கல்வி பயின்று, முனைவர் பட்டமும் பெற்றவர். இவர் "டெத் பை சைனா" போன்ற பல புத்தகங்களைப் படைத்துள்ளார். அமெரிக்க சனாதிபதிக்கு ஆலோசனை வழங்கும் பன்னாட்டு வணிக, வர்த்தக, உற்பத்தி கொள்கை இயக்ககத்தின் இயக்குநர் (Senior counselor for trade and manufacturing) ஆவார். 2025 ஆம் ஆண்டு முதல் அமெரிக்க சனாதிபதியாக இருக்கும் டோனால்ட் டிரம்ப்புக்கு ஆலோசகராக நியமிக்கப்பட்டுள்ளார். வெள்ளை மாளிகையின் தேசிய வர்த்தக குழுமத்தின், முதல் இயக்குநர் ஆவார். அமெரிக்காவின் வர்த்தக பற்றாக்குறை மற்றும் சீனாவுடனான பொருளாதார போட்டி குறித்து கடும் கருத்துகளை தெரிவித்துள்ளமையால் பரவலாக அறியப்படுகிறார். மேலும், தற்போதுள்ள இந்திய அரசாங்கம் குறைவான விலையில் பெட்ரோலியத்தினை இரசியாவிடம் வாங்கி, உக்ரைன் போருக்கு எதிராக, அதிக விலைக்கு விற்று, குறிப்பிட்ட சமூகத்தின் வியாபாரிகள் அதிக இலாபம் சம்பாதிக்கின்றனர் என்ற பொருள்படும் படி கருத்துக்களை வெளியிட்டதால் சமூக தளங்களிலும், நாளிதழ்களிலும் பரவலாக அறியப்படுகிறார். 2023ஆம் ஆண்டு அமெரிக்க அரசியல் காரணங்களுக்காக ஒருமுறை சிறையும் சென்றுள்ளார்.
# சக்தி சட்டமன்றத் தொகுதி

**சக்தி சட்டமன்றத் தொகுதி** *(Sakti Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது சக்தி மாவட்டத்தில் அமைந்துள்ளது. சக்தி, ஜாஞ்சுகீர் சம்பா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சக்தி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2003 | மேகராம் சாகு | பாரதிய ஜனதா கட்சி</br> |  |
| 2008 | சரோசா மன்கரன் இரத்தோர் | இந்திய தேசிய காங்கிரசு</br> |  |
| 2013 | கிளாவன் சாகு | பாரதிய ஜனதா கட்சி</br> |  |
| 2018 | சரண் தாசு மகந்த் | rowspan=2 | இந்திய தேசிய காங்கிரசு</br> |
| 2023 |  |  |  |
# பாடாங் ஜாவா

**பாடாங் ஜாவா **, (மலாய்; ஆங்கிலம்: *Padang Jawa*; சீனம்: *巴东爪哇*); என்பது மலேசியா, சிலாங்கூர், கிள்ளான் மாவட்டத்தில் அமைந்துள்ள ஒரு கிராம நகர்ப் பகுதி ஆகும். இந்த கிராம நகர்ப்பகுதி கிள்ளான் நகரம்; சா ஆலாம் நகரம் ஆகிய நகரங்களுக்கு அருகில் உள்ளது.  
கிள்ளான் நகரத்திலிருந்து 8 கி.மீ தொலைவிலும்; சா ஆலாம் நகரத்தில் இருந்து ஏறக்குறைய 5 கி.மீ தொலைவிலும் உள்ளது.
# பாடாங் ஜாவா

## அமைவு

மிகவும் தனித்துவமான இந்தக் கிராம நகர்ப் பகுதி இரண்டு மாவட்டங்களின் நிர்வாகத்தின் கீழ் செயல்படுகிறது. அதன் ஒரு பகுதி கிள்ளான் மாவட்டத்தின் கீழ் இயங்குகிறது; மற்றொரு பகுதி சா ஆலாம், பெட்டாலிங் மாவட்ட நிர்வாகத்தின் கீழ் இயங்குகிறது.  
இரண்டு மாவட்டங்களுக்கும் இடையிலான எல்லைக்கோடு இந்த கிராமத்தின் நடுவில் செல்கிறது. 1997-ஆம் ஆண்டில், இரண்டு எல்லைகளும் (பெட்டாலிங் மற்றும் கிள்ளான் மாவட்டங்களின் பகுதிகள்) சா ஆலாம் மாநகராட்சி மேற்பார்வையின் கீழ் கொண்டு வரப்பட்டன.
# பாடாங் ஜாவா

## அமைவு

### போக்குவரத்து

மலேசிய தொடருந்து சேவையின் கீழ் ஒரு தொடருந்து நிலையம் இங்கு செயல்படுகிறது. தஞ்சோங் மாலிம்–கிள்ளான் துறைமுக வழித்தடத்தில் பாடாங் ஜாவா கொமுட்டர் நிலையம் எனும் பயணிகளுக்கான நிலையம் சேவை வழங்குகிறது.
# பாடாங் ஜாவா

## வசதிகள்

- மலேசியாவின் சாலைப் போக்குவரத்துத் துறையின் சிலாங்கூர் மாநிலத் தலைமை அலுவலகம் பாடாங் ஜாவாவில் (B வாகனத் தகடு பதிவு) உள்ளது.
- புஷ்பாகோம் (**PUSPAKOM**) எனும் மலேசிய வாகனப் பரிச்சோதனை ஆய்வுக் கழகத்தின் பாடாங் ஜாவா மையம்; மலேசியாவின் சாலைப் போக்குவரத்துத் துறையின் அருகில் அமைந்துள்ளது.
# உத்தமபாளையம் சட்டமன்றத் தொகுதி

**உத்தமபாளையம் சட்டமன்றத் தொகுதி** (*Uthamapalayam Assembly constituency*) என்பது இந்தியாவின் தென் மாநிலமான தமிழ்நாட்டில் செயல்பாட்டில் இருந்த தமிழ்நாடு சட்டமன்றத் தொகுதியாகும். இத்தொகுதி தற்போதைய தேனி மாவட்டத்திலிருந்தது.
# உத்தமபாளையம் சட்டமன்றத் தொகுதி

## சட்டமன்ற உறுப்பினர்கள்

****சென்னை மாநிலம்****  
| 1952 | ஏ. எசு. சுப்பராஜ் | இந்திய தேசிய காங்கிரசு |  |
| --- | --- | --- | --- |
| 1957 | கே. பாண்டியராஜ் | இந்திய தேசிய காங்கிரசு |  |
| 1962 | எம். இராஜாங்கம் | திராவிட முன்னேற்றக் கழகம் | } |
# உத்தமபாளையம் சட்டமன்றத் தொகுதி

## வெளியிணைப்புகள்

-
# நினா சப்னானி

**நினா சப்னானி** (*Nina Sabnani*) (பிறப்பு 1956) ஓர் இந்திய இயங்குபடத் திரைப்படத் தயாரிப்பாளரும், விளக்கப்படம் வரைபவரும், கல்வியாளரும் ஆவார். இயங்குபடம் மற்றும் இனவரைவியல் ஆகியவற்றைக் கலக்கும் தனது படங்களுக்காக நினா அறியப்படுகிறார். பல்வேறு இன சமூகங்களுடனான ஒத்துழைப்பு மற்றும் சொற்கள் மற்றும் படங்களுடன் கதைசொல்லல் ஆகியவை இவரது ஆராய்ச்சி ஆர்வங்களாக உள்ளன.  
அகமதாபாத் தேசிய வடிவமைப்பு நிறுவனத்தில் இரண்டு தசாப்தங்களுக்கும் மேலாக சப்னானி கற்பித்துள்ளார். இயங்குபட வடிவமைப்புடன், 2001 ஆம் ஆண்டில் தேசிய வடிவமைப்பு நிறுவனத்தில் அறிமுகப்படுத்தப்பட்டபோது புதிய ஊடக வடிவமைப்பின் ஒருங்கிணைப்பாளராகவும் பணியாற்றினார். தற்போமும்பை,தொழில்துறை வடிவமைப்பு மையத்தில் பேராசிரியராக உள்ளார்.
# நினா சப்னானி

## கல்விப் பின்னணி

சப்னானி, வடோதராவில் உள்ள பரோடா பல்கலைக்கழக நுண்கலை பீடத்தில் ஓவியத்தில் பட்டம் பெற்றார். பின்னர், அகமதாபாத்தில் உள்ள தேசிய வடிவமைப்பு நிறுவனத்தில் இயங்குப்படத் திரைப்படத் தயாரிப்பில் சான்றிதழ் படிப்பை முடித்தார். நியூயார்க்கின் சிரக்கியூஸ் பல்கலைக்கழகத்தில் திரைப்படத்தில் முதுகலை படிப்புக்காக 1997 ஆம் ஆண்டில் புல்பிரைட் உதவித் தொகைப் பெற்றார். மும்பையின் இந்திய தொழில்நுட்பக் கழகத்தில் உள்ள தேசிய வடிவமைப்பு நிறுவனத்தில் இராஜஸ்தானின் “காவத் கதைசொல்லல்” பாரம்பரியத்தை அடிப்படையாகக் கொண்டு தனது முனைவர் பட்ட ஆராய்ச்சியை முடித்தார்.
# நினா சப்னானி

## விருதுகள்

பிரணப் முகர்ஜியிடமிருந்து இரஜத் கமல் விருதைப் பெறுகிறார்]]  
- 2017-*ஹம் சித்ரா பனதே ஹை* திரைப்படத்தில் திரைப்படம் அல்லாத பிரிவில் சிறந்த இயங்குபடக் கலைக்கான இரஜத் கமல் விருது.
- 2018-டாடா இலக்கிய அமைப்பின் சார்பாக டாடா அறக்கட்டளையின் விளக்கப்படத்திற்கான வாழ்நாள் சாதனையாளர் விருது
# சந்திரபூர் சட்டமன்றத் தொகுதி, சத்தீசுகர்

**சந்திரபூர் சட்டமன்றத் தொகுதி** *(Chandrapur Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது சக்தி மாவட்டத்தில் அமைந்துள்ளது. சந்திரபூர், ஜாஞ்சுகீர் சம்பா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சந்திரபூர் சட்டமன்றத் தொகுதி, சத்தீசுகர்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2003 | நாவல் குமார் | தேசியவாத காங்கிரசு கட்சி</br> |  |
| 2008 | யுத்வீர் சிங் சூதேவ் | rowspan=2 | பாரதிய ஜனதா கட்சி</br> |
| 2013 |  |  |  |
| 2018 | இராம் குமார் யாதவ் | rowspan=2 | இந்திய தேசிய காங்கிரசு</br> |
| 2023 |  |  |  |
# வசுதா தோழர்

**வசுதா தோழர்** (*Vasudha Thozhur*) ஓர் பல்துறைக் கலைஞராவார். முக்கியமாக ஓவியத்தில் கவனம் செலுத்துகிறார். தற்போது நொய்டாவிலுள்ள உள்ள சிவ நாடார் பல்கலைக்கழகத்தில் கலை மற்றும் நிகழ்த்து கலைத் துறையில் பேராசிரியராக உள்ளார். 2022 குஜராத் வன்முறையில் இருந்து தப்பியவர்களுடன் இணைந்து செயல்படும் ஒரு அமைப்பான அகமதாபாத்தின் வத்வாவை தளமாகக் கொண்ட *ஹிம்மத்* என்ற ஆர்வலர் அமைப்புடனும் இணைந்து பணியாற்றியுள்ளார்.
# வசுதா தோழர்

## ஆரம்பகால வாழ்க்கை

1956 அக்டோபர் 14 அன்று மைசூரில் பிறந்தார். 1981-1997 இலிருந்து, சென்னையில் வசித்து வந்தார்.
# வசுதா தோழர்

## கல்வி

வசுதா, சென்னையில் தனது கலைப்பயிற்சியைப் பெற்றார். 1979 ஆம் ஆண்டில், சென்னைலுள்ள அரசு கவின்கலைக் கல்லூரியில் ஓவியத்தில் சான்றிதழ் பட்டம் முடித்தார். பின்னர், ஐக்கிய இராச்சியத்தின் கிராய்டன் கலை மற்றும் வடிவமைப்புக் கல்லூரியில் ஓவியத்தில் முதுகலைப் பட்டம் பெற்றார். இந்தத் திட்டத்திற்கு இந்திய கலை அறக்கட்டளை அமைப்பு நிதியுதவி அளித்தது. மேலும், ஹிம்மத் என்ற ஆர்வலர் அமைப்பும் ஆதரவளித்தது. வசுதாவின் திட்டம் வன்முறையில் பாதிக்கப்பட்டவர்களின் மன வேதயையும், அங்கு தப்பிப்பிழைத்தவர்களின் வாழ்க்கையில் படுகொலையின் விளைவுகளையும் சித்தரிக்கிறது.  
மகாராஜா சாயாஜிராவ் பல்கலைக்கழகம், வடோதரா, அகமதாபாத் தேசிய வடிவமைப்பு நிறுவனம் மற்றும் ஜெய்ப்பூரில் உள்ள தேசிய வடிவமைப்பு நிறுவனம் ஆகியவற்றில் ஆசிரியராகவும் கற்பித்துள்ளார்.
# செய்செய்பூர் சட்டமன்றத் தொகுதி

**செய்செய்பூர் சட்டமன்றத் தொகுதி** *(Jaijaipur Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது ஜாஞ்சுகீர்-சாம்பா மாவட்டத்தில் அமைந்துள்ளது. செய்செய்பூர், ஜாஞ்சுகீர் சம்பா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# செய்செய்பூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2008 | மகந்த் ராம்சுந்தர் தாசு | இந்திய தேசிய காங்கிரசு</br> |  |
| 2013 | கேசவ் சந்திரா | rowspan=2 | பகுஜன் சமாஜ் கட்சி |
| 2018 | கேசவ் பிரசாத் சந்திரா |  |  |
| 2023 | பாலேசுவர் சாகு | இந்திய தேசிய காங்கிரசு</br> |  |
# பாம்கர் சட்டமன்றத் தொகுதி

**பாம்கர் சட்டமன்றத் தொகுதி** *(Pamgarh Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது ஜாஞ்சுகீர்-சாம்பா மாவட்டத்தில் அமைந்துள்ளது. பாம்கர், ஜாஞ்சுகீர் சம்பா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியை சேர்ந்த வேட்பாளர்களுக்காக ஒதுக்கப்பட்டுள்ளது.
# பாம்கர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2003 | மகந்த் ராம் சுந்தர் தாசு | இந்திய தேசிய காங்கிரசு</br> |
| 2008 | துச்ராம் பௌத் | பகுஜன் சமாஜ் கட்சி |
| 2013 | அம்பேசு சாங்க்ரே | பாரதிய ஜனதா கட்சி</br> |
| 2018 | இந்து பஞ்சாரே | பகுஜன் சமாஜ் கட்சி |
| 2023 | சேசுராச் அர்பன்சு | இந்திய தேசிய காங்கிரசு</br> |
# சராயிபாலீ சட்டமன்றத் தொகுதி

**சராயிபாலீ சட்டமன்றத் தொகுதி** *(Saraipali Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது மகாசமுந்து மாவட்டத்தில் அமைந்துள்ளது. சராயிபாலீ, மகாசமுந்து மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியை சேர்ந்த வேட்பாளர்களுக்காக ஒதுக்கப்பட்டுள்ளது.
# சராயிபாலீ சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2003 | திரிலோச்சன் படேல் | பாரதிய ஜனதா கட்சி</br> |
| 2008 | அரிதாசு பரத்வாச் | இந்திய தேசிய காங்கிரசு</br> |
| 2013 | இராம்லால் சௌகான் | பாரதிய ஜனதா கட்சி</br> |
| 2018 | கிசுமத் இலால் நந்த் | இந்திய தேசிய காங்கிரசு</br> |
| 2023 | சதுரி நந்த் | இந்திய தேசிய காங்கிரசு</br> |
# பசுனா சட்டமன்றத் தொகுதி

**பசுனா சட்டமன்றத் தொகுதி** *(Basna Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது மகாசமுந்து மாவட்டத்தில் அமைந்துள்ளது. பசுனா, மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பசுனா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2003 | திரிவிக்ரம் போய் | பாரதிய ஜனதா கட்சி</br> |
| 2008 | தேவேந்திர பகதூர் சிங் | இந்திய தேசிய காங்கிரசு</br> |
| 2013 | ரூப்குமாரி சவுத்ரி | பாரதிய ஜனதா கட்சி</br> |
| 2018 | தேவேந்திர பகதூர் சிங் | இந்திய தேசிய காங்கிரசு</br> |
| 2023 | சம்பத் அகர்வால் | பாரதிய ஜனதா கட்சி</br> |
# கல்லாரி சட்டமன்றத் தொகுதி

**கல்லாரி சட்டமன்றத் தொகுதி** *(Khallari Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது மகாசமுந்து மாவட்டத்தில் அமைந்துள்ளது. கல்லாரி, மகாசமுந்து மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# கல்லாரி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2003 | பிரீதம் சிங் திவான் | பாரதிய ஜனதா கட்சி</br> |  |
| 2008 | பரேசு பாக்பகாரா | இந்திய தேசிய காங்கிரசு</br> |  |
| 2013 | சுன்னி லால் சாகு | பாரதிய ஜனதா கட்சி</br> |  |
| 2018 | துவாரிகாதீசு யாதவ் | rowspan=2 | இந்திய தேசிய காங்கிரசு</br> |
| 2023 |  |  |  |
# பாதல் நஞ்சுஞ்டசுவாமி

**பாதல் நஞ்சுஞ்ண்டசுவாமி** ( *Baadal Nanjundaswamy* ) ஓர் இந்திய ஓவியர். இந்தியாவின் கருநாடக மாநிலத்திலுள்ள மைசூரில் உள்ள சாமராஜேந்திரா காட்சி கலைப் பள்ளியின் முன்னாள் மாணவரான இவர், தனது தெரு ஓவியம் மற்றும் முப்பரிமாண ஓவியங்களுக்காக மிகவும் பிரபலமானவர். தற்போது இவர் பெங்களூரில் வசிக்கிறார்.
# பாதல் நஞ்சுஞ்டசுவாமி

## ஆரம்ப கால வாழ்க்கை

பாதல் நஞ்சுண்டசுவாமி, இந்திய மாநிலமான கருநாடகாவின் மைசூர் மாவட்டத்தின் குக்கரஹள்ளி பகுதியில் நரசம்மா மற்றும் நஞ்சையாவுக்கு 1979 இல் பிறந்தார்.  
பள்ளியில் இருந்தபோதே ஓவியம் மற்றும் இலக்கியத்தால் ஈர்க்கப்பட்டார். குடும்பம் வறுமையில் இருந்தாலும் இவர் தேவையான கல்வியைப் பெற்றார். பல்கலைக்கழகக் கல்விக் கட்டணத்திற்காக கடன் வாங்கிய பணத்தில் ஒரு ஓவியப் பட்டறையை ஆரம்பித்து அங்கு தனது ஓவியங்களை விற்றார். பட்டம் பெற்ற பிறகு, பாதல் ஓகில்வி & மேத்தர் ஆகியோருடன் சேர்ந்து அவர்களின் பெங்களூர் அலுவலகத்தில் கண்காட்சியில் பணியாற்றினார். பின்னர் சுதந்திரமாக பணியாற்றினார். கன்னடத் திரைப்படங்கள், நாடகங்கள், ஆவணப்படங்கள், குறும்படங்கள் ஆகியவற்றில் கலை இயக்குனராக பணியாற்றினார். யூ டர்ன் (2016 திரைப்படம்) லூசியா, லைஃபு இஷ்டேனே, பிரக்ருதி மற்றும் போலீஸ் குவார்ட்டர் ஆகியவை கலை இயக்குனராக இவர் பணிபுரிந்தவற்றில் குறிப்பிடத்தக்க படைப்புகள் ஆகும்.  
தான் உட்பட பல கருப்பு மற்றும் வெள்ளை உருவப்படங்களை வைத்திருக்கிறார். மும்பையின், இந்திய தொழில்நுட்பக் கழகத்திலுள்ளா மாணவர் செயல்பாட்டு மையத்தில் சச்சின் டெண்டுல்கரின் உருவப்படத்தை வரைந்தார். ஓவியங்களைத் தவிர பாதல் கன்னடத்தில் சிறுகதைகளையும் எழுதியுள்ளார்.
# பாதல் நஞ்சுஞ்டசுவாமி

## அங்கீகாரம்

- மைசூர் பல்கலைக்கழகத்துடன் இணைக்கப்பட்ட சாமராஜேந்திரா காட்சி கலை கழகத்திலிருந்து 2004 ஆம் ஆண்டு நுண்கலை இளங்கலை பிரிவில் தங்கப் பதக்கம் வென்றுள்ளார்.
- பிரகதி பரதிஷ்டனா என்ற அமைப்பிலிருந்து மைசூருவின் பெருமை (ஏப்ரல் 2015) என்ற பட்டம் வழங்கப்பட்டது
- கர்நாடக அரசின் கைவினைப்பொருட்கள் மற்றும் நுண்கலைகளுக்கான துணைக்குழுவின் தலைவர் (2014)
- பெங்களூர் அரிமா சங்கத்தின் 'படைப்பாற்றலின் பெருமை' விருது-2017.
- 2016 பிப்ரவரியில் இவரது சிறந்த சாதனையை அங்கீகரிக்கும் வகையில் பெங்களூரு இளைஞர்கள் குழுவால் "பெங்களூரு இளைஞர் விருது" வழங்கப்பட்டது.
- 2018-இல் மைசூரின் கன்னட சங்கத்தின் மூலம் சமர்த்தா கன்னடிகா விருது வழங்கப்பட்டது.
# அ. ஐயப்பன்

**அயினப்பள்ளி ஐயப்பன்** (*Ayinapalli Aiyappan*) (5 பிப்ரவரி 1905-28 ஜூன் 1988) 1940 முதல் 1960 வரை சென்னை, அரசு அருங்காட்சியகத்தின் கண்காணிப்பாளராக பணியாற்றிய ஒரு அருங்காட்சியலாளர் ஆவார். இந்தப் பதவியை வகித்த முதல் இந்தியர் இவர்தான். அய்யப்பன் ஒரு தன்னார்வ தொல்லியல் ஆராய்ச்சியாளராகவும் இருந்தார். அரிக்கமேடு தொல்லியல் தளத்தில் முன்னோடி அகழ்வாராய்ச்சிகளையும் மேற்கொண்டார்.
# அ. ஐயப்பன்

## வாழ்க்கை

ஐயப்பன் ஈழவச் சமூகத்தில் பிறந்தவர். 1927 ஆம் ஆண்டில் சென்னைப் பல்கலைக்கழகத்தில் பொருளாதாரத்தில் முதுகலைப் பட்டம் பெற்றார், 1929 ஆம் ஆண்டில் சென்னை அரசு அருங்காட்சியகத்தில் சேர்ந்தார். இலண்டன் பொருளாதாரப் பள்ளியில் ரேமண்ட் பிர்த் என்பவரின் வழிகாட்டுதலின் பேரில் 1937 இல் முனைவர் பட்டம் பெற்றார். 1940 ஆம் ஆண்டில் அருங்காட்சியகத்தின் தலைவரான ஐயப்பன், 1958 வரை அங்கேயே தொடர்ந்து பணியாற்றினார். அதே நேரத்தில் கோர்னெல் பல்கலைக்கழகத்திலும் வருகை பேராசிரியராகவும் இருந்தார். 1958 ஆம் ஆண்டில் உத்கல் பல்கலைக்கழகத்தில் பேராசிரியராகவும், மானுடவியல் துறையின் தலைவராகவும் ஆனார், மேலும் ஆந்திரப் பல்கலைக்கழகத்திலும் அதே பதவியைத் ( 1966-1967 ) தொடர்ந்தார். 1969 ஆம் ஆண்டில் கேரளப் பல்கலைக்கழகத்தின் துணைவேந்தராக நியமிக்கப்பட்டார். இந்த பதவியில் 1972 வரை இருந்தார்.  
1970 ஆம் ஆண்டில் ஐயப்பன் திருவனந்தபுரத்திலுள்ள் மேம்பாட்டு ஆய்வு மையத்தின் நிதியுதவி நிறுவனராகவும் முதல் தலைவராகவும் ஆனார். மேலும், ஒடிசா பழங்குடி ஆராய்ச்சி பணியகத்தின் (தற்போது பழங்குடி மற்றும் அரிசன ஆராய்ச்சி மற்றும் பயிற்சி நிறுவனம் என்று அழைக்கப்படுகிறது) நிதியுதவி நிறுவனராகவும், இயக்குநராகவும், ஒடிசா கிராமப்புற நலத்துறையின் இயக்குநராகவும் இருந்தார்.  
ஒடிசா அருங்காட்சியகத்தை பல்நோக்கு அருங்காட்சியகமாக மறுசீரமைப்பதில் ஐயப்பன் ஈடுபட்டார். அதில் இயற்கை வரலாறு, சுரங்கம் மற்றும் புவியியல் மற்றும் மானுடவியல் காட்சியகங்கள் ஆகியவற்றைச் சேர்த்தார். இவருக்கு வங்காளத்தில் உள்ள ஆசியச் சமூகத்தின் சரத்சந்திர ராய் தங்கப் பதக்கம் வழங்கப்பட்டது. அரச கழக மானுடவியல் நிறுவனத்தின் கௌரவ உறுப்பினராகவும் இருந்தார். ஐயப்பன் ஜூன் 28, 1988 அன்று இறந்தார்.
# ஓமனா மற்றும் மாஸ்கோ கோபாலகிருஷ்ணன்

**ஓமனா** (பாரதி அம்மா) (*Omana (Bharathi Amma*) (1936-2003) மற்றும் "மாஸ்கோ" **கோபாலகிருஷ்ணன் (கே. கோபாலகிருஷ்ணன் நாயர்** ("Moscow" Gopalakrishnan (K. Gopalakrishnan Nayar ) இவர்கள் இருவரும் உருசிய புத்தகங்களை மலையாள மொழியில் மொழிபெயர்த்ததற்காக அறியப்படும் பிரபலமான இந்திய கணவன்-மனைவி இரட்டையர்கள் ஆவர். இவர்களின் மொழிபெயர்ப்புகள் சில நேரங்களில் 20 ஆம் நூற்றாண்டின் பிற்பகுதியில் வெளியிடப்பட்ட மலையாளத்தில் சிறுவர் இலக்கியத்தின் சிறந்த எடுத்துக்காட்டுகளாகக் கருதப்படுகின்றன. உருசிய இலக்கியத்தை கேரளாவிற்கு அறிமுகப்படுத்திய இத்தம்பதியினர், கிட்டத்தட்ட 200 புத்தகங்களை மலையாளத்தில் எளிய உரைநடை மற்றும் சொற்பொழிவுடன் மொழிபெயர்த்தனர்.
# ஓமனா மற்றும் மாஸ்கோ கோபாலகிருஷ்ணன்

## ஆரம்ப காலம்

ஓமனா மற்றும் கே. கோபாலகிருஷ்ணன் இருவரும் புது தில்லியில் உள்ள சோவியத் தகவல் மையத்தின் ஊழியர்களாக இருந்தனர். ஆலுவாவைச் சேர்ந்த கே. கோபாலகிருஷ்ணன், 1950களின் பிற்பகுதியில் இந்தியப் பொதுவுடைமைக் கட்சியில் உறுப்பினராக இருந்தார். உள்ளாட்சித் தேர்தல்களில் தீவிரமாக இருந்தார். மேலும் சிலகாலத்திற்கு உள்ளூர் வட்டக் குழுவின் செயலாளராக இருந்தார். இவர் எஸ். எஃப் இதழின் ஆசிரியராக இருந்தார். பின்னர், சோவியத் தகவல் மையத்தில் சோவியத் ஒன்றியத்தின் செய்தி மற்றும் பார்வைகள் நிறுவனத்தில் சேர்ந்தார். கோபாலகிருஷ்ணன் இறுதியில் சோவியத் ஒன்றிய தகவல் துறையில் *சோவியத் ரிவியூ டைஜெஸ்ட்* என்ற இதழின் இணை ஆசிரியராகவும் ஆனார்.
# ஓமனா மற்றும் மாஸ்கோ கோபாலகிருஷ்ணன்

## சோவியத் ஒன்றிய வாழ்க்கை

1966 ஆம் ஆண்டில், சோவியத் அரசாங்கம் உருசிய எழுத்துக்களை மலையாளத்தில் வெளியிட முடிவு செய்தது. மேலும் தம்பதியினர் மாஸ்கோவிலுள்ள உள்ள புரோகிரஸ் பிரிண்டர்ஸ் என்ற அச்சு நிறுவனத்தால் இரண்டு ஆண்டுத் திட்டத்திற்காக அழைக்கப்பட்டனர். அதில் ஒரு மலையாள பிரிவு அமைக்கப்பட்டு, உருசியப் படைப்புகளை மலையாளத்தில் மொழிபெயர்க்க இவர்கள் நியமிக்கப்பட்டனர். இவர்கள் தங்கள் இரண்டு குழந்தைகளுடன், மாஸ்கோவுக்குச் சென்று (1966), ஆங்கிலத்தில் மொழிபெயர்க்கப்பட்ட உருசியப் படைப்புகளை மொழிபெயர்க்கத் தொடங்கினர். இவர்களால் மொழிபெயர்க்கப்பட்ட உருசியப் படைப்புகளில் முதல் படைப்பு இங்கிலாந்திலிருந்து உருசியாவில் வெளியாகும் ஒரு பத்திரிகையில் வெளியிடப்பட்டது. இந்த காலகட்டத்தில் குழந்தைகளுக்கானப் புத்தகங்களை வெளியிடுவதில் புரோகிரஸ் பிரிண்டர்ஸ் நிறுவனம் ஈடுபட்டிருந்தது. இவர்களுக்கு உருசிய மொழியில் தேர்ச்சியைப் பெற மரியா புல்யகோவா என்ற ஆசிரியர் நியமிக்கப்பட்டார். பின்னர், புனைகதைப் படைப்புகளை வெளியிடுவதற்காகவும், மலையாளத்தில் மொழிபெயர்ப்புகளை வெளியிடுவதற்காகவும் புரோகிரஸ் பப்ளிஷர்ஸ் தம்பதியினருடன் சேர்ந்து ராதுகா பிரிவை அமைத்தது.
# ஓமனா மற்றும் மாஸ்கோ கோபாலகிருஷ்ணன்

## பிற்கால வாழ்க்கை

25 ஆண்டுகளாக, குடும்பம் மாஸ்கோவில் வசித்து வந்தது. மேலும் புனைகதை, நாட்டுப்புறக் கதைகள், பொதுவுடமை மற்றும் பிரச்சாரப் பொருட்கள் அடங்கிய ஏராளமான உருசிய இலக்கியங்களை மலையாளத்தில் மொழிபெயர்த்தது. இந்த இணை 1991 இல் இந்தியா திரும்பியது. கோபாலகிருஷ்ணன் இறக்கும் வரை, தனது முயற்சிகளுக்காக உருசிய அரசாங்கத்திடமிருந்து ஓய்வூதியம் பெற்றார். ஓமனா 2003 ஆம் ஆண்டிலும், கே. கோபாலகிருஷ்ணன் 2011 ஆம் ஆண்டு பிப்ரவரி மாதம் திருவனந்தபுரத்திலும் இறந்தனர். இவர்களுக்கு ஒரு மகளும் ஒரு மகனும் உள்ளனர்.
# ஓமனா மற்றும் மாஸ்கோ கோபாலகிருஷ்ணன்

## மொழிபெயர்ப்புகள்

ஓமனா மற்றும் கோபாலகிருஷ்ணன் ஆகியோரால் மொழிபெயர்க்கப்பட்ட உருசியப் புத்தகங்கள் மலையாளத்தில் பிரபாத் புத்தக வெளியீட்டு நிறுவனத்தால் வெளியிடப்பட்டன.  
கார்ல் மார்க்சு, பிரெட்ரிக் எங்கெல்சு மற்றும் விளாதிமிர் லெனின் ஆகியோரின் 62 படைப்புகள், 25 அரசியல் படைப்புகள், அறிவியல் குறித்த நான்கு படைப்புகள், புனைகதை குறித்த 19 புத்தகங்கள் மற்றும் 26 சிறுவர் இலக்கியக் படைப்புகள் உட்பட சுமார் 80 படைப்புகளை கோபாலகிருஷ்ணன் மலையாளத்தில் மொழிபெயர்த்தார்.
- மாக்சிம் கார்க்கி எழுதிய தாய்
- மாக்சிம் காக்ர்கியின் சுயசரிதை
- லியோ டால்ஸ்டாய் எழுதிய உயிர்த்தெழுதல்
- *வெண்ணிற இரவுகள்*-பியோதர் தஸ்தயெவ்ஸ்கி
- ஆன்டன் செக்கோவ்வின் புத்தகங்கள்  
ஓமனா கோபாலகிருஷ்ணன் 40 சிறுவர் புத்தகங்களையும் 16 புனைகதைகளையும் மொழிபெயர்த்துள்ளார்.  
- *எறும்பு மற்றும் விண்வெளி வீரர்*
- *வெள்ளை மான்*
- லியோ டால்ஸ்டாய் எழுதிய *அன்னா கரேனினா* (வெளியிடப்படவில்லை.
# மகாசமுந்து சட்டமன்றத் தொகுதி

**மகாசமுந்து சட்டமன்றத் தொகுதி** *(Mahasamund Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது மகாசமுந்து மாவட்டத்தில் அமைந்துள்ளது. இது மகாசமுந்து மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# மகாசமுந்து சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2003 | பூனம் சந்திரகர் | பாரதிய ஜனதா கட்சி</br> |
| 2008 | அக்னி சந்திரகர் | இந்திய தேசிய காங்கிரசு</br> |
| 2013 | விமல் சோப்ரா | சுயேச்சை |
| 2018 | வினோத் சேவன் லால் | இந்திய தேசிய காங்கிரசு</br> |
| 2013 | இரூப் குமாரி சௌத்ரி | பாரதிய ஜனதா கட்சி</br> |
# துரிஞ்சாபுரம் சட்டமன்றத் தொகுதி

**துரிஞ்சாபுரம் சட்டமன்றத் தொகுதி** (*Thurinjapuram Assembly constituency*) என்பது இந்தியாவின் தென் மாநிலமான தமிழ்நாட்டில் செயல்பாட்டில் இருந்த தமிழ்நாடு சட்டமன்றத் தொகுதியாகும். இத்தொகுதி தற்போதைய திருவண்ணாமலை மாவட்டத்தில் செயல்பட்ட ஒரு சட்டமன்றத் தொகுதியாகும்.
# துரிஞ்சாபுரம் சட்டமன்றத் தொகுதி

## சட்டமன்ற உறுப்பினர்கள்

| 1962 | எசு. முருகையன் | திராவிட முன்னேற்றக் கழகம் | } |
| --- | --- | --- | --- |
# எசு. மணி

**எசு. மணி** (*S. Mani*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் பெரம்பலூர் மாவட்டம் அத்தானூர் கிராமத்தினைச் சேர்ந்தவர். திராவிட முன்னேற்றக் கழகம் கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வெங்கலம்சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பிலாயிகர் சட்டமன்றத் தொகுதி

**பிலாயிகர் சட்டமன்றத் தொகுதி** *(Bilaigarh Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது பலோடா பஜார் மாவட்டத்தில் அமைந்துள்ளது. பிலாயிகர், ஜாஞ்சுகீர் சம்பா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியை சேர்ந்த வேட்பாளர்களுக்காக ஒதுக்கப்பட்டுள்ளது.
# பிலாயிகர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2008 | சிவ் குமார் தகிரியா | இந்திய தேசிய காங்கிரசு</br> |  |
| 2013 | சனம் சாங்க்ரே | பாரதிய ஜனதா கட்சி</br> |  |
| 2018 | சந்திரதேவ் பிரசாத் ராய் | rowspan=2 | இந்திய தேசிய காங்கிரசு</br> |
| 2023 | கவிதா பிரான் இலக்ரே |  |  |
# சி. மாணிக்கம் (அரூர்)

**சி. மாணிக்கம்** (*C. Manickam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தர்மபுரி மாவட்டம் தாழநத்தம் கிராமத்தினைச் சேர்ந்தவர். தாழநத்தம் வாரிய உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அரூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# தாண்டியடி

<templatestyles src="Module:Infobox/styles.css"></templatestyles>
**தாண்டியடி** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது திருக்கோவில் பிரதேச செயலாளர் பிரிவில் அமைந்துள்ளது. இது அக்கரைப்பற்றுக்குத் தெற்கே சுமார் 25 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. கொழும்பையும் மட்டக்களப்பையும் இணைக்கும் ஏ-4 நெடுஞ்சாலை இவ்வூரினூடாகச் செல்கிறது.
# கசுடோல் சட்டமன்றத் தொகுதி

**கசுடோல் சட்டமன்றத் தொகுதி** *(Kasdol Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது பலோடா பஜார் மாவட்டத்தில் அமைந்துள்ளது. கசுடோல், ஜாஞ்சுகீர் சம்பா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# கசுடோல் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2003 | இராச்கமல் சிங்கானியா | rowspan=2 | இந்திய தேசிய காங்கிரசு</br> |
| 2008 |  |  |  |
| 2013 | கௌரி சங்கர் அகர்வால் | பாரதிய ஜனதா கட்சி</br> |  |
| 2018 | சகுந்தலா சாகு | rowspan=2 | இந்திய தேசிய காங்கிரசு</br> |
| 2023 |  |  |  |
# மங்கொம்பு - 17

## பின்னணி

குறுகிய கால அளவில் அறுவடைக்கு தயாராகும் இந்த நெல் வகை, 105 – 110 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நடுத்தர மற்றும் தடித்த, சிவப்பு நிறமாகும். மேலும் பழுப்பு நிறத் தத்துப்பூச்சிக்கு எதிர்ப்புத் திறனும், மற்றும் பித்தப்பை பூச்சிக்கு மிதமான எதிர்ப்புத் திறனும் கொண்டது. மூன்று வாரங்கள் வரை விதை உறக்கம் கொண்டதும், மேலும் கேரளாவின் மூன்று பருவங்களுக்கும், குறிப்பாக குட்டநாடின் கூடுதல் பயிர் பருவத்திற்கும் உகந்த குள்ளப் பயிர் வகையாகும்.
# புரோட்டானில்லா

**புரோட்டானில்லா** (*Protanilla*) என்பது *லெப்டானிலினே* என்ற துணைக்குடும்பத்தில்
# புரோட்டானில்லா

## சிற்றினங்கள்

- *புரோட்டானில்லா பெய்ஜிங்கென்சிசு* மேன் உள்ளிட்டோர், 2017
- *புரோட்டானில்லா பைகாலர்* சூ, 2002
- *புரோட்டானில்லா கான்கோலர்* சூ, 2002
- *புரோட்டானில்லா பிளாமா* பைத்யா & பாக்சி, 2020
- *புரோட்டானில்லா புர்கோமாண்டிபுலா* சூ & ஜாங், 2002
- *புரோட்டானில்லா ஜெங்மா* சூ, 2012
- *புரோட்டானில்லா இசனகி* தேரயாமா, 2013
- *புரோட்டானில்லா ஜோங்கி* ஹ்சு மற்றும் பலர், 2017
- *புரோட்டானில்லா லினி* தெரயாமா, 2009தேரயாமா, 2009
- *புரோட்டானில்லா ராஃப்ளேசி* டெய்லர், 1990
- *புரோட்டானில்லா ஸ்கோட்லி* பரோனி உர்பானி & டி ஆண்ட்ரேட், 2006
- *புரோட்டானில்லா ஷானி* சென், லியாங் & டு, 2025
- *புரோட்டானில்லா திபெத்தா* சூ, 2012
- *புரோட்டானில்லா வார்டி* பாரதி & அக்பர், 2015
- *புரோட்டானில்லா சுய்* சென், லியாங் & டு, 2025
# பளௌதா பசார் சட்டமன்றத் தொகுதி

**பளௌதா பசார் சட்டமன்றத் தொகுதி** *(Baloda Bazar Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது பலோடா பஜார் மாவட்டத்தில் அமைந்துள்ளது. பளௌதா, ராய்ப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பளௌதா பசார் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2003 | கணேசு சங்கர் பாச்பாய் | இந்திய தேசிய காங்கிரசு</br> |
| 2008 | இலட்சுமி பாகேல் | பாரதிய ஜனதா கட்சி</br> |
| 2013 | சனக் ராம் வர்மா | இந்திய தேசிய காங்கிரசு</br> |
| 2018 | பிரமோத் குமார் சர்மா | சத்தீசுகர் ஜனதா காங்கிரசு |
| 2023 | பாரதிய ஜனதா கட்சி</br> |  |
# இராவு வெங்கட சுவேதா சலபதி குமார கிருசுண ரங்காராவ்

**இராவு வெங்கட சுவேதா சலபதி குமார கிருசுண ரங்காராவ்** (*Ravu Venkata Swetha Chalapathi Kumara Krishna Rangarao*) இந்தியாவின் ஆந்திரப் பிரதேச மாநிலத்தைச் சேர்ந்த ஓர் அரசியல்வாதியாவார். பேபி நயனா என்று பிரபலமாக அழைக்கப்படுகிறார். 1981 ஆம் ஆண்டில் இவர் பிறந்தார். பொப்பிலி அரச குடும்பத்தைச் சேர்ந்த இவர் தெலுங்கு தேசக் கட்சியைப் பிரதிநிதித்துவப்படுத்தும் பொப்பிலி சட்டமன்றத் தொகுதியின் சட்டமன்ற உறுப்பினராக 2024 ஆந்திரப் பிரதேச சட்டமன்றத் தேர்தலில் தேர்ந்தெடுக்கப்பட்டார்.
# இராவு வெங்கட சுவேதா சலபதி குமார கிருசுண ரங்காராவ்

## ஆரம்பகால வாழ்க்கை

பேபி நயனா விசயநகரம் மாவட்டத்தில் உள்ள பொப்பிலி மகாராசாவின் அரச குடும்பத்தைச் சேர்ந்தவர். இவர் ராசா ராவு வெங்கட கோபாலகிருசுண ரங்காராவ் மற்றும் இராவு அலிவேலு மங்கத்தாயாருக்கு மகனாகப் பிறந்தார். சென்னை செயின்ட் மைக்கேல்சு அகாடமியில் 12 ஆம் வகுப்பு வரை படித்து 1998 ஆம் ஆண்டில் இடைநிலைத் தேர்வுகளில் தேர்ச்சி பெற்றார்.
# இராவு வெங்கட சுவேதா சலபதி குமார கிருசுண ரங்காராவ்

## தொழில்

2024 ஆம் ஆண்டு ஆந்திரப் பிரதேச சட்டமன்றத் தேர்தலில் விசயநகரம் மாவட்டத்தில் உள்ள பொப்பிலி சட்டமன்றத் தொகுதியில் வெற்றி பெற்று பேபி நயனா தனது தேர்தல் அறிமுகத்தை மேற்கொண்டார். தெலுங்கு தேசம் கட்சியைப் பிரதிநிதித்துவப்படுத்தி, 112,366 வாக்குகளைப் பெற்று, தனது நெருங்கிய போட்டியாளரும், ஒய்.எசு.ஆர் காங்கிரசு கட்சியின் தற்போதைய சட்டமன்ற உறுப்பினருமான சம்பங்கி வெங்கட சீனா அப்பல நாயுடுவை 44,648 வாக்குகள் வித்தியாசத்தில் தோற்கடித்தார்.
# கலிங்கா (திரைப்படம்)

***கலிங்கா*** (*Kalinga*) என்பது 2006 ஆம் ஆண்டு வெளியான இந்திய தமிழ்த் திரைப்படமாகும். ராம் பிரபா இயக்கிய இப்படத்தை பால் பிரதர்ஸ் நிறுவனம் தயாரித்தது. இந்த படத்தில் பாலா, நந்தனா ஆகியோர் முதன்மை வேடத்தில் நடித்தனர். ஜனகராஜ், ராஜன் பி. தேவ் ஆகியோர் துணை வேடங்களில் நடித்தனர். டி. இமான் இசையமைத்தார். இந்த படம் 26 மே 2006 அன்று வெளியானது.
# கலிங்கா (திரைப்படம்)

## தயாரிப்பு

2005 மார்ச்சில், சென்னையில் உள்ள நீலாங்கரை கடற்கரையில் பொதுமக்கள் மத்தியில் காட்சிகள் படமாக்கப்பட்டன.
# கலிங்கா (திரைப்படம்)

## இசை

இப்படத்திற்கான பின்னணி இசை, பாடல் இசை என அனைத்தையும் டி. இமான் அமைத்தார்.
**id="158" | பாடல் பட்டியல்**  
| } |
| --- |
# புளோரோ-ரிச்டெரைட்டு

**புளோரோ-ரிச்டெரைட்டு** (*Fluoro-richterite*) என்பது Na(NaCa)Mg<sub>5</sub>Si<sub>8</sub>O<sub>22</sub>F<sub>2</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இனோசிலிக்கேட்டின் அரிய ஆம்பிபோல் வகைக் கனிமமாக இது வகைப்படுத்தப்படுகிறது.  
பன்னாட்டு கனிமவியல் சங்கம் புளோரோ-ரிச்டெரைட்டு கனிமத்தை Flrctஎன்ற குறியீட்டால் அடையாளப்படுத்துகிறது.
# புளோரோ-ரிச்டெரைட்டு

## தோற்றம்

உருசியாவின் தெற்கு யூரல் மலைகளில் உள்ள செல்யாபின்சுக் மாகாணத்தில் முதன்முதலில் கண்டுபிடிக்கப்பட்டு பதிவாகியுள்ளது. 1994 ஆம் ஆண்டில் பன்னாட்டு கனிமவியல் சங்கத்தால் அங்கீகரிக்கப்பட்டுள்ளது. இதன் புளோரின் உள்ளடக்கம் மற்றும் ரிச்டெரைட்டு கனிமத்துடனான தொடர்பால் கனிமத்திற்கு இப்பெயர் பெறப்பட்டது.  
உருசியாவின் இல்மென் மலைகளில் ஆம்பிபோலைட்டுகள் மற்றும் மீநுண்ணுருவப் பாறைகளில் உள்ள கார்பனேட்டு நரம்புகளில் இக்கனிமம் காணப்படுகிறது.ஒண்டாரியோவின் வில்பர்போர்சில் கிடைத்த கனிமத்தில் சுண்ணாம்பு பாறையில் காணப்பட்டது. புளோகோபைட்டு மற்றும் கால்சைட்டுடன் தொடர்பு கொண்டிருந்தது. ஆத்திரியா, செருமனி, இத்தாலி, எசுப்பானியா மற்றும் சீனா ஆகிய நாடுகளிலும் கிடைப்பதாகப் பதிவாகியுள்ளது..
# எ. மனோன்மணி அம்மாள்

**எ. மனோன்மணி அம்மாள்** (*A. Manonmani Ammal*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கள்ளக்குறிச்சி மாவட்டம் திருவெண்ணைநல்லூர் பகுதியினைச் சேர்ந்தவர். சுதந்திராக் கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உளுந்தூர்ப்பேட்டை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# எம். மருதநாயகம் பிள்ளை

**எம். மருதநாயகம் பிள்ளை** (*M. Maruthanayagam Pillai*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திண்டுக்கல் மாவட்டம் காட்டுப்பட்டி கிராமத்தினைச் சேர்ந்தவர். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வடமதுரை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# எசு. முருகையன்

**எசு. முருகையன்** (*Murugaiyan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் திருவண்ணாமலை நகரைச் சேர்ந்தவர். திருப்பத்தூர் நகராட்சி உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் துரிஞ்சாபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கே. கே. முத்தையா

**கே. கே. முத்தையா** (*K. Karunagari Muthiah*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருச்சிராப்பள்ளி மாவட்டம் வையம்பட்டி கிராமத்தினைச் சேர்ந்தவர். திருச்சிராப்பள்ளி புனித சூசையப்பர் உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பஞ்சப்பட்டி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.